Document ID: /roh_data/filtered/swiss_laws_in_ROH.jsonl.gz/359

872.150

Ordinaziun davart il traffic public en il chantun Grischun (OTrP)

dals 20-12-2022 (versiun dals 01-01-2023)

Sa basond sin l'art. 45 al. 1 e sin l'art. 82 al. 1 ed al. 3 da la Constituziun chantunala1)

relaschada da la Regenza ils 20 da december 2022

1. Cumpetenzas ed incumbensas

Regenza

Art.  1 1 La Regenza è cumpetenta per:

a)

dar liber sin plaun chantunal ils pass d'extensiun proponids per il Program da svilup strategic da l'infrastructura da viafier da la Confederaziun (PROSSIV);

approvar   il   concept   chantunal   dal   traffic   public   e   deliberar   il   concept   dal transport da rauba per mauns da la Confederaziun;

empustar il traffic public sco er il transport da rauba cun la viafier per il chantun.

b)

c)

Departament

Art.  2 1 Il Departament d'infrastructura, energia e mobilitad (departament) è cumpetent per:

concluder cun terzas varts ils contracts e las cunvegnas ch'èn necessarias per a)

exequir la Lescha davart il traffic public en il chantun Grischun2);

decider davart il dretg da fracziuns da vischnancas sin in'avertura;

decider en cas da dispitas tenor l'artitgel 23 da la Lescha federala davart il transport da martganzia tras las interpresas da viafier e da navigaziun3);

deliberar la purschida per l'onn suandant sin basa dal sboz da l'urari.

d)

2 Il departament ademplescha la funcziun sco autoritad chantunala da surveglianza tenor l'artitgel 36 da l'Ordinaziun federala davart il transport da viagiaturs4).

b)

c)

1) DG 110.100 2) DG 872.100 3) CS 742.41 4) CS 745.11 * tabellas da las modificaziuns a la fin dal relasch

1

872.150

Uffizi

Art.  3 1 L'Uffizi d'energia e da traffic (uffizi) exequescha ils relaschs en il sectur dal traffic public e dal transport da rauba cun la viafier. El prenda las mesiras e las disposiziuns necessarias, nun che questa ordinaziun u la legislaziun speziala delegheschia questas incumbensas   explicitamain   a   la   Regenza,   al   departament,   ad   auters   posts   da servetsch dal chantun ubain a las interpresas da transport ch'èn activas en il chantun, a   las   vischnancas,   a   las   regiuns,   a   las   corporaziuns   da   vischnancas   u   ad organisaziuns sumegliantas.

2 Plinavant ha l'uffizi en spezial las suandantas incumbensas:

a)

collavurar cun la regiun da planisaziun cumpetenta per elavurar e per realisar il PROSSIV;

elavurar e reveder il concept chantunal dal traffic public;

realisar la procedura d'empustaziun e d'urari;

elavurar las dumondas da contribuziun;

conceder   la   permissiun   per   transports   da   persunas   tenor   l'artitgel 36   da l'Ordinaziun federala davart il transport da viagiaturs5);

realisar l'exposiziun publica d'ina procedura d'approvaziun dals plans tenor ils artitgels 18 ss. da la Lescha federala davart las viafiers6)  sco er elavurar las posiziuns chantunalas en questa procedura per mauns da la Confederaziun;

far la controlla tenor il dretg da subvenziun en il senn da l'artitgel 37 da la Lescha davart il traffic public en il chantun Grischun7).

b)

c)

d)

e)

f)

g)

2. Purschida

2.1. PLANISAZIUN

Pretensiuns envers il concept chantunal dal traffic public

Art.  4 1 Il concept chantunal dal traffic public cuntegna en spezial:

a)

b)

in'analisa da la situaziun actuala dal traffic public en il chantun Grischun;

ina purschida chantunala dal traffic public che duai vegnir prendida en mira a media vista;

ina planisaziun da projects a lunga vista per l'infrastructura futura;

c)

d)

ina priorisaziun dals meds finanzials per la purschida dal traffic public.

2 El   sto   vegnir   coordinà   cun   planisaziuns   surordinadas   sco   il   PROSSIV.

L'empustaziun da la purschida e l'urari sa basan sin il concept chantunal dal traffic public.

5) CS 745.11 6) CS 742.101 7) DG 872.100

2

872.150

2.2. AVERTURA

Art.  5 Definiziun dals stgalims da purschida en il traffic public 1 Las   valurs   directivas   dals   stgalims   da   purschida   en   il   traffic   public   cun   dretg d'indemnisaziun sin plaun chantunal resultan da l'agiunta 1.

2 Sche lieus èn colliads cun il traffic a medem temp tras la viafier e tras interpresas publicas da transport sin via, sto quai vegnir resguardà adequatamain per determinar l'avertura da basa e supplementara.

Avertura fundamentala

Art.  6 1 Ina vischnanca ha il dretg d'ina avertura fundamentala, sch'ella ha main che 100 ed almain 50 abitantas ed abitants durant l'entir onn.

Avertura supplementara

Art.  7 1 La rentabilitad d'ina lingia en il rom da l'avertura supplementara vegn calculada tenor ses grad da la cuvrida dals custs. La dumonda d'ina lingia vegn eruida tenor l'Ordinaziun federala davart l'indemnisaziun dal transport regiunal da persunas8). Da la dumonda eruida vegnan deducids 20 pertschient.

2 Las   valurs   minimalas   per   l'avertura   supplementara   (dumonda   e   rentabilitad)

resultan da l'agiunta 2.

2.3. EMPUSTAZIUN

Art.  8

Procedura d'empustaziun per l'avertura fundamentala e supplementara 1. incumbensas da l'empustader responsabel

1 En il rom da la procedura d'empustaziun ha l'empustader responsabel en spezial las suandantas incumbensas:

fixar la purschida;

a)

examinar las offertas;

b)

manar tractativas cun las interpresas da transport;

c)

fixar e controllar la qualitad da las prestaziuns.

d)

2. realisaziun

Art.  9 1 Las offertas da las interpresas da transport concernent l'avertura fundamentala e supplementara  ston  vegnir  inoltradas  per  mauns  da  l'uffizi,  sche  l'empustaziun  è chaussa dal chantun.

2 Sch'ina   offerta   na   cuntenta   betg,   po   l'uffizi   supplitgar   l'interpresa   da   transport d'inoltrar ulteriuras variantas da l'offerta.

8) CS 745.16

3

872.150

3 L'uffizi regla ils ulteriurs detagls per l'empustaziun da l'avertura fundamentala e supplementara en il chantun e fixescha en spezial ils termins da la procedura.

3. Contribuziuns

3.1. CONTRIBUZIUNS DA GESTIUN

En general

Art.  10 1 Sch'i vegn constatà – cun empustar il traffic regiunal da persunas – ch'igl exista ina surpurschida che na vegn betg finanziada da la Confederaziun, vegn la surpurschida finanziada durant la perioda d'empustaziun currenta per in temp transitoric da 2 onns dal chantun sco avertura supplementara.

2 Sche las vischnancas na surpiglian betg lur cumpart per finanziar la surpurschida en il rom da l'avertura supplementara suenter la scadenza dal termin tenor l'alinea 1, na vegn la surpurschida betg pli finanziada dal chantun. Las vischnancas èn libras d'empustar vinavant la surpurschida sur il chantun e da la finanziar autonomamain.

3 Sche las valurs minimalas per l'empustaziun d'ina avertura supplementara tenor l'artitgel 7 alinea 2 na vegnan betg cuntanschidas per ina lingia, na subvenziunescha il chantun betg tala. Las vischnancas èn libras d'empustar l'avertura supplementara sur il chantun e da la finanziar autonomamain.

Transport d'autos

Art.  11 1 Sco custs betg cuvrids dal transport d'autos valan ils custs totals per ina singula colliaziun minus las entradas da traffic cuntanschiblas.

2 In interess da la politica regiunala è avant maun, sche la cuntanschibladad d'ina regiun entaifer il chantun n'è betg garantida, perquai ch'in pass è serrà, e sch'ina purschida correspundenta è giustifitgada pervia d'ina dumonda minimala.

3 Per motivs economics n'èsi betg supportabel che l'interpresa da transport surpiglia ils custs betg cuvrids per il transport d'autos, sch'ina singula colliaziun na po betg vegnir messa a disposiziun en ina moda che cuvra ils custs.

Purschidas transcunfinalas

Art.  12 1 Sco custs betg cuvrids da purschidas transcunfinalas en il traffic da lingia valan ils custs totals minus las entradas da traffic cuntanschiblas. La participaziun finanziala adequata da las varts interessadas ordaifer il chantun sto vegnir fixada en il cas singul.

2 D'in curt traject ordaifer il territori chantunal sa tracti, sche quest traject sa chatta en il perimeter tranter il cunfin naziunal ed il proxim punct central dal traffic public a l'exteriur cunfinant.

4

872.150

3.2. CONTRIBUZIUNS DA PROMOZIUN E D'INVESTIZIUN

3.2.1. Disposiziuns generalas

Dumondas da contribuziun

Art.  13 1 Las dumondas da survegnir contribuziuns chantunalas ston vegnir inoltradas en scrit cun las agiuntas necessarias a l'uffizi.

2 I n'exista nagin dretg da survegnir contribuziuns chantunalas.

Quint final e pajament

Art.  14 1 Il quint final inclusiv las agiuntas sto vegnir inoltrà a l'uffizi entaifer il termin previs. Sin dumonda po il termin da princip vegnir prolungà ina giada per 1 onn.

2 L'uffizi   controllescha   il   quint   final   sco   er   las   quittanzas   inoltradas.   Las contribuziuns   chantunalas   vegnan   pajadas   mo,   sch'ellas   èn   vegnidas   garantidas ordavant da l'autoritad cumpetenta e sche las premissas per survegnir contribuziuns chantunalas èn ademplidas.

Directivas d'execuziun

Art.  15 1 Il departament relascha directivas d'execuziun (mussavias) che fixeschan ils detagls per la concessiun da contribuziuns chantunalas.

Art.  16

Cumenzament anticipà da las lavurs da construcziun, acquisiziun respectivamain empustaziun anticipada

1 La cumpetenza per conceder la permissiun da cumenzar anticipadamain cun las lavurs   da   construcziun   e   per   conceder   in'acquisiziun   anticipada   respectivamain in'empustaziun anticipada sa drizza tenor la basa da l'autezza da la contribuziun e correspundentamain tenor l'Ordinaziun da finanzas dal chantun Grischun9).

3.2.2. Contribuziuns da promoziun

Art.  17

Lingias turisticas dal traffic public 1. premissas

1 Ina   lingia   turistica   dal   traffic   public   cumenza   da   princip   en   in   lieu   ch'è   gia accessibel cun ina colliaziun existenta dal traffic public.

2 Ina lingia che maina sur in traject turistic u ad ina destinaziun turistica ordaifer il territori d'abitadi u a l'ur da tal, n'ha betg in caracter d'avertura direct.

3 In effect da midada è avant maun, sche la lingia turistica è adattada per reducir il traffic individual motorisà sin quest traject u a la destinaziun turistica.

9) DG 710.110

5

872.150

4 A maun da las frequenzas e da las entradas da traffic sto vegnir cumprovà in grad da  la  cuvrida  dals  custs  d'almain  20 pertschient  per  la  purschida   charrada  sin  la lingia turistica.

2. custs betg cuvrids e calculaziun

Art.  18 1 Sco custs betg cuvrids valan ils custs da la lingia turistica respectivamain ils custs che   l'interpresa   da   transport   metta   a   quint   minus   las   entradas   da   traffic cuntanschiblas.

2 Als custs betg cuvrids vegnan concedidas las suandantas contribuziuns:

a)

b)

purschidas cun bigliets dal traffic direct naziunal tut las ulteriuras purschidas

50 % 30 %

Manaschis d'emprova

Art.  19 1 In   manaschi   d'emprova   è   avant   maun,   sche   projects   dal   traffic   public   u   dal transport da rauba cun la viafier vegnan testads durant in temp limità.

2 In   manaschi   d'emprova   premetta   ch'i   vegnian   definidas   per   in   project   concret ordavant finamiras che pon vegnir mesiradas almain per part.

3 Sco   custs   betg   cuvrids   d'in   manaschi   d'emprova   valan   ils   custs   per   il   project inclusiv ils custs per l'eventuala infrastructura.

4 Als custs betg cuvrids d'in manaschi d'emprova vegn concedida ina contribuziun da 50 pertschient.

Mesiras transcunfinalas

Art.  20 1 Mesiras   transcunfinalas   tangheschan   il   chantun   Grischun   ed   in   u   plirs   stadis vischins.

2 Las premissas per la participaziun adequata respectivamain per l'effect da midada resultan confurm al senn da l'artitgel 12 e da l'artitgel 17.

3 Sco custs betg cuvrids per mesiras transcunfinalas valan ils custs per la planisaziun, per la projectaziun e per la realisaziun da la mesira correspundenta.

4 Als   custs   betg   cuvrids   vegnan   concedidas   particularmain   las   suandantas contribuziuns:

a)

b)

introducziun da novas lingias u prolungaziun da lingias existentas projects u mesiras da commerzialisaziun

50 % 30 – 50 %

Novas furmas da mobilitad

Art.  21 1 Las novas furmas da mobilitad pon servir en spezial a dumagnar l'ultima miglia entaifer in lieu u a colliar lieus in cun l'auter. Las novas furmas da mobilitad pon per regla vegnir utilisadas sur plattafurmas digitalas.

2 In'avertura adequata ed effizienta da lieus è avant maun particularmain, sch'ils lieus pon   vegnir   cuntanschids   meglier   e   pli   economicamain   cun   ina   nova   furma   da mobilitad che quai fiss il cas cun la purschida existenta.

6

872.150

3 La promoziun da novas furmas da mobilitad premetta ch'i vegnian definidas per in project concret ordavant finamiras che pon vegnir mesiradas almain per part.

4 Sco   custs   betg   cuvrids   valan   ils   deficits   da   manaschi   da   las   novas   furmas   da mobilitad inclusiv eventuals custs respectivs per l'infrastructura.

5 Als custs betg cuvrids dal manaschi e da l'eventuala infrastructura vegn concedida ina contribuziun da 50 pertschient.

Art.  22 Mesiras per evitar u per reducir considerablamain l'emissiun da CO₂ 1 Mesiras per evitar u per reducir considerablamain l'emissiun da CO  en il traffic public èn particularmain:

a)

b)

l'acquisiziun da vehichels cun tecnicas da tracziun alternativas;

ils custs d'acquisiziun e da manaschi per l'infrastructura ch'è necessaria per in vehichel cun ina tecnica da tracziun alternativa.

₂

2 Sco   custs   betg   cuvrids   valan   ils   custs   da   manaschi   supplementars   per l'infrastructura e per ils vehichels cun tecnicas da tracziun alternativas.

3 Als custs betg cuvrids vegn concedida ina contribuziun da 40 pertschient.

Art.  23

Ulteriuras mesiras 1. premissas

1 Las mesiras d'infurmaziun, da commerzialisaziun e da promoziun da la vendita ston avair in niz general per tut il sistem, per exempel cun spustar la repartiziun modala a favur dal traffic public.

2 Ulteriuras purschidas per garantir las chadainas da transport ston esser adattadas per cuvrir ils basegns da mobilitad la damaun baud u la saira tard. Purschidas en cas d'eveniments   extraordinaris   ston   star   a   disposiziun   particularmain,   sch'i   capitan eveniments da la natira (bovas e.u.v.).

3 En cas d'occurrenzas vegn cuntanschida ina meglra colliaziun cun il traffic public, sche colliaziuns supplementaras ch'èn limitadas a l'occurrenza servan a reducir la cumpart dal traffic motorisà.

4 Facilitaziuns tariffaras ston esser adattadas per augmentar la cumpart dal traffic public cumpareglià cun il traffic total.

2. custs betg cuvrids e calculaziun

Art.  24 1 Als   custs   betg   cuvrids   da   las   mesiras   tenor   l'artitgel 23   vegnan   concedidas   las suandantas contribuziuns:

a)

mesiras d'infurmaziun, da commerzialisaziun e da promoziun da la vendita 30 % chadainas da transport ed eveniments extraordinaris occurrenzas

50 % 40 %

b)

c)

7

872.150

2 En cas da facilitaziuns tariffaras correspundan ils custs betg cuvrids a la differenza che   resulta   pervia   da   la   mesira.   Las   perditas   d'entradas   vegnan   indemnisadas cumplainamain a las interpresas da transport tras il chantun u tras terzas varts.

Art.  25

Consorzis tariffars 1. premissas

1 En consorzis tariffars pon – supplementarmain al traffic regiunal da persunas – purschidas sin lingias dal traffic public vegnir empustadas e finanziadas dal chantun sulet u dal chantun e da las vischnancas, sche:

a)

las   interpresas   da   transport   sa   cunvegnan   da   reparter   las   entradas   tenor   la dumonda   sin   basa   dals   kilometers   per   persuna   e   sin   basa   dal   dumber   da passagieras e passagiers;

las mesiras tariffaras da questas purschidas simplifitgeschan l'utilisaziun da tut il traffic public.

b)

2. custs betg cuvrids e calculaziun

Art.  26 1 Ils custs betg cuvrids da consorzis tariffars, che na vegnan betg subvenziunads da la Confederaziun, èn ils custs d'administraziun sco er las perditas d'entradas che resultan tras il consorzi tariffar per las interpresas da transport participadas.

2 Sche las vischnancas participadas pretendan ina concepziun pli favuraivla da las tariffas en cumparegliaziun cun autras interpresas da transport, po la contribuziun chantunala vegnir reducida.

3 Las contribuziuns communalas als consorzis tariffars vegnan calculadas sin basa dal dumber d'abitantas e d'abitants, uschenavant che las vischnancas na fixeschan betg in'autra clav da repartiziun.

3.2.3. Contribuziuns d'investiziun

Infrastructuras da viafier

Art.  27 1 La noziun da las infrastructuras da viafier resulta confurm al senn da l'artitgel 62 da la Lescha federala davart las viafiers10).

2 Custs   imputabels   èn   ils   custs   da   projectaziun   e   da   construcziun   da   projects   da l'infrastructura da viafier minus las contribuziuns da terzas varts.

3 Als custs imputabels da projects da l'infrastructura da viafier vegnan concedidas las suandantas contribuziuns:

a)

b)

c)

centers da traffic chantunals centers da traffic d'impurtanza regiunala ulteriurs centers da traffic

50 % 30 % 20 %

10) CS 742.101

8

872.150

4 In interess chantunal spezial è avant maun, sche l'infrastructura da viafier previsa cuntanscha in niz chantunal u surregiunal. En cas d'infrastructuras da viafier exista in interess chantunal spezial, sch'ellas vegnan prescrittas dal chantun e sch'ellas han in   niz   minimal   per   la   vischnanca   respectivamain   per   las   vischnancas   da staziunament.

Art.  28

Edifizis, stabiliments ed indrizs da traffic d'interpresas da transport dal traffic public sin via

1 L'utilisaziun dals edifizis, dals stabiliments e dals indrizs da traffic d'interpresas da transport dal traffic public sin via sto vegnir meglierada considerablamain tras las novas mesiras.

2 Imputabels èn ils custs da projectaziun e da construcziun d'edifizis, da stabiliments e d'indrizs d'interpresas da transport dal traffic public sin via.

3 Als   custs   imputabels   vegnan   concedidas   particularmain   las   suandantas contribuziuns:

a)

nischas da fermada per ils bus sper vias chantunalas (fermada dals bus ed ur)

30 % fermadas dals bus che n'èn betg cumpigliadas da litera a 50 % stabiliments accessorics (sustas per persunas, mobigliar, tualettas e chaussas 10 % sumegliantas)

30 % access necessaris 30 % passapes (trottuar mo en il sectur da la fermada)

30 % indrizs relevants per la segirezza 30 % stabiliments per la priorisaziun dals bus

b)

c)

d)

e)

f)

g)

Stabiliments da park and ride e da bike and ride

Art.  29 1 Stabiliments   da   park   and   ride   e   da   bike   and   ride   èn   stabiliments   da   parcar   en staziuns u en lur conturns directs ed han l'intent da facilitar la midada dal traffic privat al traffic public.

2 Las proprietarias ed ils proprietaris dals stabiliments da park and ride e da bike and ride   relaschan   ils   reglaments   da   manaschi   per   l'utilisaziun   dals   stabiliments   e communitgeschan quests reglaments a l'uffizi. Ellas ed els procuran che las plazzas da parcar previsas per l'utilisaziun dal traffic public na vegnian betg duvradas da persunas nunautorisadas.

3 Imputabels èn ils custs da las plazzas da parcar previsas per las utilisadras ed ils utilisaders   dal   traffic   public   minus   las   contribuziuns   da   terzas   varts.   Sco   custs imputabels valan ils custs per la projectaziun, per l'avertura e per la construcziun da las plazzas da parcar sco er ils custs dals indrizs per controllar il temp da parcar e per incassar las taxas.

4 Las contribuziuns vegnan calculadas tenor l'impurtanza da la staziun e tenor il potenzial da l'intschess:

a)

b)

centers da traffic chantunals centers da traffic d'impurtanza regiunala

30 % 20 %

9

872.150

c)

ulteriurs centers da traffic

10 %

Binaris da colliaziun

Art.  30 1 En il rom da la renovaziun da binaris existents è imputabla mo la sanaziun totala d'in traject da binaris. Las contribuziuns da terzas varts ston vegnir deducidas.

2 Imputabels èn ils custs per la projectaziun, per la preparaziun e per la construcziun dals binaris da colliaziun sco er tut ils custs per l'equipament da viafier fix.

3 Als   custs   imputabels   per   construir   e   per   renovar   binaris   da   colliaziun   vegnan concedidas las suandantas contribuziuns:

30 % a)

15 – 30 % b)

c)

15 – 30 % 4 Las   tariffas   da   contribuziun   per   binaris   da   colliaziun   e   da   chargiada   vegnan calculadas tenor la media da la distanza che la rauba vegn transportada cun la viafier sin il territori chantunal sco er tenor las tonnaschas che vegnan transtgargiadas per onn sur il binari da colliaziun u tenor las chargias che vegnan transtgargiadas.

binaris principals binaris da colliaziun binaris da chargiada

Transport da rauba cumbinà cun la viafier

Art.  31 1 Als   custs   imputabels   da   mesiras   sco   indrizs   fixs,   vehichels   u   apparats   da transtgargiada dal  transport da rauba cumbinà cun la viafier vegn concedida ina contribuziun da 40 pertschient.

2 En cas da mesiras dal transport da rauba cumbinà cun la viafier, che na vegnan betg   subvenziunadas   da   la   Confederaziun,   èn   imputabels   tut   ils   custs   ch'èn necessaris   directamain   per   l'utilisaziun   dal   stabiliment.   Als   custs   imputabels   da mesiras sco indrizs fixs, apparats da transtgargiada u recipients da transport vegn concedida ina contribuziun da 50 pertschient.

Mantegniment e manaschi

Art.  32 1 Al   mantegniment   ed   al   manaschi   da   projects   ch'il   chantun   ha   subvenziunà,   na vegnan concedidas naginas contribuziuns.

3.2.4. Ulteriuras contribuziuns

Patrimoni istoric e cultural

Art.  33 1 Mesiras per mantegnair e per intermediar il patrimoni istoric e cultural dal traffic public èn particularmain:

a)

restaurar,   restabilir,   deponer   e   tgirar   material   da   traffic   istoric   ed   apparats istorics dal traffic public en il chantun Grischun;

archivar, cartar e conservar documents e maletgs istorics dal traffic public en il chantun Grischun;

b)

10

872.150

c)

d)

e)

f)

render accessibel il patrimoni istoric e cultural dal traffic public en il chantun Grischun ad in grond public en furma da museums e d'exposiziuns da tut gener;

sensibilisar la publicitad;

surpigliar   ils   custs   supplementars   cumprovads   per   metter   a   disposiziun material da traffic istoric per il traffic public ordinari;

occurrenzas che valuriseschan meds da transport  istorics (viadis spezials e chaussas sumegliantas).

2 La cunvegna da prestaziun sto esser formulada en scrit ed ha ina durada da 4 onns.

Mintga 2 onns sto vegnir preschentà al chantun in rapport da gestiun che cuntegna las finamiras fixadas precedentamain ed ina cumprova da l'utilisaziun dals meds finanzials.

4. Urari

Procedura ed autoritads d'urari

Art.  34 1 L'uffizi regla ils detagls per l'audiziun dals circuls interessads e fixescha ils termins da la procedura d'urari, nun ch'els vegnian prescrits da la Confederaziun.

2 Autoritads regiunalas en il rom da la procedura d'urari èn las presidentas ed ils presidents da las regiuns d'urari. Las presidentas ed ils presidents d'urari vegnan elegids per ina perioda d'uffizi da 4 onns.

Regiuns d'urari

Art.  35 1 Resguardond ils currents da traffic vegnan las vischnancas dal chantun divididas en las regiuns d'urari tenor l'agiunta 3.

5. Transport da persunas

Obligaziun da dumandar ina permissiun e permissiuns chantunalas

Art.  36 1 Per   l'obligaziun   da   dumandar   ina   permissiun   sco   er   per   la   concessiun,   per   la renovaziun, per il transferiment, per la midada, per la renunzia, per la revocaziun e per la durada da permissiuns chantunalas valan las disposiziuns dal dretg federal.

11

872.150

Tabella da las modificaziuns - tenor conclus

Conclus 20-12-2022

Entrada en vigur 01-01-2023

Element relasch

Modificaziun emprima versiun

Publicaziun en la CUL 2022-049

12

872.150

Tabella da las modificaziuns - tenor element

Element relasch

Conclus 20-12-2022

Entrada en vigur 01-01-2023

Modificaziun emprima versiun

Publicaziun en la CUL 2022-049

13

872.150-A1

Agiunta 1: Valurs directivas chantunalas dals stgalims da purschida cun dretg d'indemnisaziun en il traffic public (art. 5)

(Versiun dal 1. da schaner 2023)

Stgalims da purschida

Valurs directivas

Avertura da basa

Avertura supplementara (dumber total max. da PC)

TRP

Avertura fundamentala

6–8 PC

4–8 PC

4–8 PC  max. PC supplementars: 6

(total max. 14 PC)

Purschida minimala

Purschida transitorica

Purschida standard

10–12 PC

8–13 PC  
14–18 PC  14–18 PC

Purschida spessa

30–40 PC  19–40 PC

Purschida urbana

60–72 PC  41–72 PC

TRP = traffic regiunal da persunas

PC = pèrs da curs

max. PC supplementars: 9 (total max. 22 PC)

max. PC supplementars: 12 (total max. 30 PC)

max. PC supplementars: 20 (total max. 60 PC)

max. PC supplementars:

28 (total max. 100 PC)

1

872.150-A2

Agiunta 2: Valurs minimalas chantunalas concernent la dumonda e la rentabilitad da l'avertura supplementara (art. 7)

(Versiun dal 1. da schaner 2023)

1. Valurs minimalas «dumonda»

Dumonda TRP 0 32 36 50 70 95 120 145 175 210 245 280 320 365 410 455 532 594 657 719 792 875 959 1042 1125 1209 1292 1375 1459 1563 1688 1813 1938 2063 2188

Avertura supplementara 0 26 29 40 56 76 96 116 140 168 196 224 256 292 328 364 426 475 526 575 634 700 767 834 900 967 1034 1100 1167 1250 1350 1450 1550 1650 1750

Dumber da pèrs da curs 6 6–7 6–8 6–9 7–10 8–11 9–12 10–13 11–14 12–15 13–16 14–18 15–19 16–20 17–21 18–23 19–24 20–25 21–26 22–28 23–29 24–30 25–31 26–33 27–34 28–35 29–36 30–38 31–39 32–40 33–41 34–43 35–44 36–45 37–46

TRP = traffic regiunal da persunas

Dumonda TRP 2313 2438 2584 2750 2917 3084 3250 3417 3584 3750 3917 4084 4250 4417 4584 4750 4917 5084 5250 5417 5584 5750 5917 6084 6250 6417 6584 6750 6917 7084 7250 7417 7584 7750 7917

Avertura supplementara 1850 1950 2067 2200 2334 2467 2600 2734 2867 3000 3134 3267 3400 3534 3667 3800 3934 4067 4200 4334 4467 4600 4734 4867 5000 5134 5267 5400 5534 5667 5800 5934 6067 6200 6334

Dumber da pèrs da curs 38–48 39–49 40–50 41–51 42–53 43–54 44–55 45–56 46–58 47–59 48–60 49–61 50–63 51–64 52–65 53–66 54–68 55–69 56–70 57–71 58–72 59–72 60–72 61–72 62–72 63–72 64–72 65–72 66–72 67–72 68–72 69–72 70–72 71–72 72–72

1

872.150-A2

Gronds pass d'extensiun da l'avertura supplementara ston sa basar sin ina prognosa da  la  dumonda.  In'extensiun  da  la  purschida  da  l'avertura  supplementara  po cuntanscher  maximalmain  il  dumber  pussaivel  da  pèrs  da  curs  dal  stgalim  da purschida respectiv.

2. Valurs minimalas «rentabilitad»

Tar l'empustaziun da l'avertura supplementara correspunda il criteri da la rentabilitad a las pretensiuns minimalas da l'Uffizi federal da traffic (art. 6 da l'Ordinaziun davart l'indemnisaziun dal transport regiunal da persunas [OITRP; CS 745.16]).

Meds da traffic

Stgalim da purschida

Valur minimala «rentabilitad» (grad da la cuvrida dals custs)

Viafier Bus da remplazzament Telefericas Bus Bus Bus sin dumonda Purschidas da saira Purschidas da notg Bartgas

1 – 5 1 – 5

1 – 5 1 – 2 3 – 5 1 – 5

1 – 5

1 – 5

1 – 5

20 % 10 %

10 % 10 % 20 % 10 %

10 %

10 %

20 %

2

Agiunta 3: Regiuns d'urari (art. 35)

(Versiun dal 1. da schaner 2023)

Regiun d'urari Nr.

1

Num

Landquart

2

Partenz/Tavau

3

4

5

Plessur

Plaun

Viamala

872.150-A3

Vischnancas

(Cuira)*1 Jenins Fläsch Landquart Maiavilla Malans Trimmis Vaz Sut Zizers

Cunter en il Partenz Tavau Fideris Furna Grüsch Jenaz Claustra Küblis Luzein Schiers Seewis

Cuira* Churwalden Arosa Tschiertschen-Praden

(Cuira)* Panaduz Domat Favugn Razén Tumein

Andeer

1  *Cuntegnì en las regiuns d'urari 1 e 4 pervia dals differents currents da traffic.

1

872.150-A3

6

Moesa

Alvra

Surselva

7

8

2

Avras Cazas Tumleastga Farera Flearda Farschno Masagn Muntogna da Schons Valragn Runtgaglia Giuvaulta Scharàns Seglias Sufers Tusaun Tschappina Urmagn Ziràn-Reschen

Buseno Calanca Cama Castaneda Grono Lostallo Mesauc Rossa Roveredo San Vittore Sta. Maria en Calanca Soazza

Alvra Bravuogn Filisur Lantsch Schmitten Surses Vaz

Breil Mustér Falera Flem Ilanz/Glion Laax

9

Engiadina Bassa/Val Müstair

10

11

Bernina

Malögia

872.150-A3

Lumnezia Medel (Lucmagn)

Sursaissa Mundaun Val Stussavgia Sagogn Schluein Sumvitg Trin Trun Tujetsch Val S. Pieder

Samignun Scuol Val Müstair Valsot Zernez

Brusio Puschlav

Bever Bregaglia Schlarigna La Punt Chamues-ch Madulain Puntraschigna Samedan S-chanf Segl Silvaplauna San Murezzan Zuoz

3